دڵی سوور

دڵی سوور () فیلمێکی کوردی، نەرویجییە کە لەلایەن ھەڵکەوت مستەفا دەرھێنراوە، سۆران ئیبراھیم و شەھێن جەمال ڕۆڵی سەرەکی دەگێڕن، سیناریۆی فیلمەکە لەلایەن ھەڵکەوت مستەفا و جەبار غەریب نووسراوە، دڵی سوور لە ساڵی ٢٠١١ لە سینەماکانی نەرویژ و بەریتانیا نمایشکراوە، دواتر لە چەند فیستیڤاڵێکی جیھانی نمایشی ھەبووە.Norwegian-Kurdish Red Heart selected for Beijing, Abu Dhabi ، ماڵپەڕی cineuropa، ١٠ی نیسانی ٢٠١٢ لەلایەن Jorn Rossing Jensen بڵاوکراوەتەوە.

نیوەی یەکەمی فیلمەکە لە گوندێکی ڕواندوز وێنەی گیراوە، نیوەی دووەمیش لە شاری ھەولێر.

 چیڕۆک 
شیرین دوای ئەوەی دەزانێت باوکی بەزۆر بەشووی دەدات بۆئەوەی لەبەرامبەردا ئاڵووگۆڕی پێبکات و ژنێک بۆخۆی بەدەستبھێنێت، ئەوا بڕیاردەدات لەگەڵ کوڕە خۆشەویستەکەی بەرەو شارێکی گەورە ڕابکات و لەوێ دەست بەژیانێکی نوێ بکات.

 ڕۆڵەکان 
 سۆران ئیبراھیم: وەک سۆران
 شەھێن جەمال: وەک شیرین
 عەلی ئەحمەد
 سوھەیلە حەسەن
 ئەحمەد قەڵادزەیی

 نمایش 
فیلمەکە لەسینەماکانی نەرویژ نمایشکراوە، لە چەندین فیستیڤاڵێکی نێونەتەوەیی و جیھانیش بەشداری کردووە، بەشێک لەو فیستیڤاڵانە:پڕۆفایلی دڵی سوور ، ماڵپەڕی eyeonfilms، ڕۆژی ٢٧ی ئایاری ٢٠٢٠ ھێنراوە.
 ٥مین فیستیڤاڵی فیلمی کەنداو
 ٢مین فیستیڤاڵی فیلمی نێونەتەوەیی پەکین
 فیستیڤاڵی فیلمی سینەمایی جیھانی مۆنتریال، ٢٠١١
 فیستیڤاڵی فیلمی نێونەتەوەیی کاوناس لە لیتوانیا، ٢٠١١
 فیستیڤاڵی فیلمی نێونەتەوەیی دۆحە، ٢٠١١
 فیستیڤاڵی فیلمی ئەورووپی، سیڤێلیا لە ئیسپانیا، ٢٠١١
 فیستیڤاڵی فیلمی نێونەتەوەیی پونێ لە ھیندستان، ٢٠١١

 سەرچاوەکان 

 بەستەرە دەرەکییەکان 
 دڵی سوور لە بنکەدراوەی ئینتەرنێتیی فیلمەکان
 دڵی سوور لە ئەمەزۆن پرایم ڤیدیۆ

پۆل:فیلمەکان بە زمانی کوردی
پۆل:فیلمە دراماکانی دەیەی ٢٠٠٠
پۆل:فیلمەکانی ٢٠١١
پۆل:فیلمە عێراقییەکان
پۆل:فیلمە کوردییەکان
پۆل:فیلمە نەرویژییەکان